**NAVODILA ZA PISANJE PRISPEVKA ZA OBJAVO V ZBORNIKU:**

Prispevek za objavo mora predstavljati lasten, inovativen in prvič predstavljen prispevek in mora obvezno vsebovati:

* utemeljitev povezanosti teme s cilji trajnostnega razvoja in/ali podnebnimi spremembami,
* strukturirano razlago izvedenih aktivnosti s cilji in metodami dela,
* zaključek z morebitnimi načrti za prihodnost ali prenos na druga področja.

Besedilo mora biti strokovno pripravljeno, bralcu razumljivo in obvezno lektorirano.

Dolžina strokovnega članka naj obsega med 10.000 in 15.000 znakov s presledki (izvleček se ne šteje zraven), slog pisave Calibri, velikost znakov v besedilu 11, velikost naslova 14.

1. **Naslov prispevka**: v slovenščini
2. **Ime in priimek avtorja, Ustanova, e-naslov**
3. **Izvleček**: Dolžina izvlečka naj bo od 1.000 do 1.500 znakov s presledki. Opisuje naj ključne vsebine prispevka. V izvlečku povzemite celotno vsebino od uvoda do zaključka. Vsebovati mora problematiko, idejo, cilje, kratek opis aktivnosti in sklepe.
4. **Ključne besede:** ključne besede ali besedne zveze, vezane na temo, zapisane v slovenskem jeziku po abecednem vrstnem redu (5-7 besed ali besednih zvez)
5. **Naslov prispevka v angleščini**
6. **Abstract**: povzetek, preveden v angleški jezik
7. **Keywords**: ključne besede ali besedne zveze, vezane na temo, zapisane v angleškem jeziku po abecednem vrstnem redu (5-7 besed ali besednih zvez)
8. **Uvod:** naj opiše glavni problem, namen in cilje v prispevku razdelane tematike ali dejavnosti. Prispevek naj v uvodu tudi prikaže, kaj je avtorja tematike oz. dejavnosti vodilo v povezavo s cilji trajnostnega razvoja ali podnebnimi spremembami
9. **Osrednji del besedila**: avtor naj se omeji na natančen opis tematike ali opisa aktivnosti v praksi. Poudarek naj bo na uporabljenih inovativnih didaktičnih pristopih ter v povezavi s cilji trajnostnega razvoja in/ali podnebnimi spremembami. Potrebna je tudi argumentacija, na kakšen način je tematika ali dejavnost inovativna.

Besedilo v osrednjem delu oblikujte v ustrezno dolga in vsebinsko zaključena poglavja.

Vključite bistvene vire. Trditve in ugotovitve podkrepite s sklicevanjem na vire ali lastna dognanja.

Uporaba slik, fotografij in preglednic lahko bistveno prispeva k jedrnatosti, razumljivosti in zanimivosti članka. Zgradba preglednic in diagramov naj bo preprosta in pregledna. Za prikaz podatkov je bolj priporočljivo uporabiti slike (diagrame) kot preglednice. Slike in preglednice morajo besedilo dopolnjevati, zato se v članku nanje sklicujte in jih opišite.

Pri podatkih, trditvah in ugotovitvah, ki niso neposreden rezultat vašega dela, navedite vire – tudi v seznamu uporabljene literature in virov na koncu članka. S tem ustrezno poudarite trditve in ugotovitve, hkrati pa bralca usmerjate na dodatno literaturo. Upoštevajte avtorske pravice objavljenih del (npr. pri slikah, fotografijah …).

1. **Zaključek:** V zaključku jedrnato navedite bistvene ugotovitve, prednosti in pomanjkljivosti predlaganih rešitev ali ugotovitev, omejitve, odprte probleme ter predloge za prihodnje strokovno ali celo raziskovalno delo. Zaključek naj ne bo povzetek članka.
2. **Viri in literatura:** Skrbno izberite literaturo, ki jo boste uporabili.

Vsi v besedilu navedeni viri morajo biti v seznamu Virov in literature in obratno – vse, kar bo zapisano v seznamu Virov in literature mora biti označeno tudi v tistem delu besedila, kjer je posamezen vir uporabljen. Vire navajajte v skladu s standardom American Psychological Association (APA). Pomagate si lahko tudi s prispevkom Citiranje in navajanje virov po 7. verziji APA standardov (Knjižnica UL PeF) <http://vodici.pef.uni-lj.si/subjects/guide.php?subject=apa7>

**Kratka predstavitev avtorja:** (na koncu prispevka)

Avtor naj se v nekaj povedih predstavi. Zapis naj vsebuje vsaj izobrazbo, položaj v organizaciji zaposlitve ter vsebinsko področje dela.

Predstavitev naj bo v slovenskem in angleškem jeziku.

**Naslov v slovenščini**

Ime in priimek avtorja, Ustanova, e-naslov

**Izvleček:**

**Ključne besede:**

**Naslov v angleščini**

**Abstract:**

**Keywords:**